
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 90
                                                                    8 mai 2026
     privind aprobarea modificării înscrierii în cartea funciară a denumirii titularului dreptului de proprietate pentru imobilul teren înscris în Cartea Funciară nr. 61012 Sighișoara provenit din C.F. vechi nr. 3449/A+524 și evidențierea acestuia în domeniul public al Municipiului Sighișoara

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 17.112/30.04.2026 și la Consiliul Local Sighișoara cu nr. 17.351/04.05.2026, de referatul de aprobare, înregistrat cu nr. 17.113/30.04.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Văzând Nota de serviciu cu nr. 16.800/28.04.2026 a Serviciului Achiziții, Investiții, Fonduri Europene, prin care se propune actualizarea înscrierilor din cartea funciară pentru imobilul teren înscris în C.F. nr. 61012 Sighișoara, în sensul modificării denumirii titularului dreptului de proprietate din Oraș Sighișoara în Municipiul Sighișoara;
Având în vedere Extrasul de carte funciară nr. 61012 Sighișoara, provenit din C.F. vechi nr. 3449/A+524, având nr. topografic 278/2, în suprafață de 749 mp., cu categoria de folosință drum, din care rezultă că dreptul de proprietate asupra imobilului teren este înscris în favoarea Orașului Sighișoara, rang și respectiv denumire utilizată anterior reorganizării unităților administrativ - teritoriale și actualizării cadrului normativ în materie, precum și faptul că, potrivit evidențelor de carte funciară, această înscriere nu mai corespunde realității juridice și administrative actuale, în condițiile în care unitatea administrativ - teritorială are în prezent rang de municipiu - Municipiul Sighișoara, în concordanță cu prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, se impune realizarea asigurării concordanței între situația juridică reflectată în cartea funciară și cadrul administrativ - teritorial în vigoare, în vederea unei evidențe corecte, unitare și actualizate a dreptului de proprietate asupra imobilului, precum și pentru evitarea oricăror neclarități în aplicarea actelor administrative și în derularea operațiunilor ulterioare de evidență patrimonială și cadastrală;

Având în vedere faptul că, potrivit Fișei mijlocului fix, imobilul înscris în Cartea Funciară nr. 61012 Sighișoara, provenit din C.F. vechi nr. 3449/A+524, având nr. topografic 278/2, în suprafață de 749 mp., cu categoria de folosință drum, este înregistrat în patrimoniul Municipiului Sighișoara la nr. de inventar 1.3.7.2.5.110, cu o valoare de inventar de 83.139 lei, fiind încadrat în domeniul public al Municipiului Sighișoara;
Având în vedere prevederile art. 554 alin. (1), art. 858 - 865, art. 885 și art. 888 din Legea nr. 287/2009 privind Codul civil, republicată, cu modificările și completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare, cu precădere ale art. 5 lit. pp), art. 96 alin. (1), art. 286 și art. 287, respectiv cele ale anexei nr. 4 din aceasta;
Având în vedere prevederile Ordinului nr. 600/2023 al Directorului General al Agenției Naționale de Cadastru și Publicitate Imobiliară pentru aprobarea Regulamentului de recepție și înscriere în evidențele de cadastru și carte funciară, cu modificările și completările ulterioare;
Având în vedere prevederile art. 1 alin. (2), art. 20 și art. 21 din Legea nr. 7/1996 a cadastrului și a publicității imobiliare, republicată, cu modificările și completările ulterioare;
Având în vedere Raportul de specialitate al Direcției Arhitect Șef – Compartimentul Administrarea Domeniului Public și Privat, înregistrat cu nr. 17.114/30.04.2026, prin care se propune aprobarea modificării înscrierii în cartea funciară a denumirii titularului dreptului de proprietate pentru imobilul teren înscris în Cartea Funciară nr. 61012 Sighișoara provenit din C.F. vechi nr. 3449/A+524 și evidențierea acestuia în domeniul public al Municipiului Sighișoara;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c” şi alin. (14), art. 139 alin. (1) şi alin. (3) lit. ,,g” şi a art. 196 alin. (1) lit. ,,a" din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, 

  H O T Ă R Ă Ș T E:
Art. 1. Se aprobă modificarea înscrierii de carte funciară, cu referire la Cartea Funciară nr. 61012 Sighișoara, în sensul că titularul dreptului de proprietate asupra imobilului – teren în suprafață de 749 mp., provenit din C.F. vechi nr. 3449/A+524, identificat prin nr. topografic 278/2, cu categoria de folosință drum, este U.A.T. Municipiul Sighişoara. 
Art. 2. Se aprobă stabilirea apartenenței imobilului – teren înscris în Cartea Funciară nr. 61012 Sighișoara, provenit din C.F. vechi nr. 3449/A+524, identificat prin nr. topografic 278/2, în suprafață de 749 mp., cu categoria de folosință drum, la domeniul public al Municipiului Sighișoara, în raport cu situația juridică existentă și înscrierile din cartea funciară.
Art. 3. Prezenta hotărâre se va depune la Biroul de Cadastru și Publicitate Imobiliară Sighișoara în vederea actualizării/rectificării înscrierilor situației de fapt a imobilului de natură teren mai sus identificat, în cartea funciară, astfel cum sunt acestea prevăzute în prezenta hotărâre.
Art. 4. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Arhitect Șef, Compartimentul Cadastru și Administrarea Terenurilor Agricole și Forestiere – Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Compartimentul Buget, Contabilitate, Salarizare – Direcția Economică și Compartimentul Impozite și Taxe – Serviciul Impozite, Taxe și Executare Creanțe – Direcția Economică din cadrul Municipiului Sighișoara.
Art. 5. Prin grija doamnei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

     Duma Felix - Lucian       
                                                                                                         Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;
  2 ex. Compartimentul Administrarea Domeniului Public și Privat – Direcția Arhitect Șef;
  1 ex. Compartimentul Buget, Contabilitate, Salarizare – Direcția Economică;

                1 ex. Serviciul Impozite, Taxe și Executare Creanțe – Direcția Economică;
  1 ex. Compartimentul Juridic;

  2 ex. Compartimentul Cadastru și Administrarea Terenurilor Agricole și Forestiere – Direcția Arhitect Șef.
14 ex.  

B.A
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 90/08.05.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


